
 Важна правна забележка
 |
 22013A0109(01)
 Споразумение за научно и технологично сътрудничество между Европейската общност за атомна енергия, от една страна, и Конфедерация Швейцария, от друга страна, за асоциирането на Конфедерация Швейцария към Рамковата програма на Европейската общност за атомна енергия за ядрени изследвания и обучение (2012—2013 г.)
 Официален вестник n° L 004 , 09/01/2013 стр. 0003 - 0012
 Споразумениеза научно и технологично сътрудничество между Европейската общност за атомна енергия, от една страна, и Конфедерация Швейцария, от друга страна, за асоциирането на Конфедерация Швейцария към Рамковата програма на Европейската общност за атомна енергия за ядрени изследвания и обучение (2012—2013 г.)ЕВРОПЕЙСКАТА ОБЩНОСТ ЗА АТОМНА ЕНЕРГИЯ,(наричана по-нататък "Евратом"),представлявана от Европейската комисия (наричана по-нататък "Комисията"),от една страна,иКОНФЕДЕРАЦИЯ ШВЕЙЦАРИЯ,(наричана по-долу "Швейцария"), представена от Федералния съвет на Швейцария,от друга страна,наричани по-нататък "страните",КАТО ОТЧИТАТ, че тясното взаимодействие между Швейцария и Евратом е от полза за страните;КАТО ОТЧИТАТ важността на научните и технологичните изследвания за страните и своя взаимен интерес за сътрудничество в тази област с оглед по-рационалното използване на ресурси и за избягване на ненужно дублиране;КАТО ИМАТ ПРЕДВИД, че понастоящем страните осъществяват изследователски програми в области от общ интерес;КАТО ИМАТ ПРЕДВИД, че страните са заинтересовани от сътрудничество по тези програми в тяхна взаимна полза;КАТО ИМАТ ПРЕДВИД интереса и на двете страни за поощряване на взаимния достъп на изследователските им институции до научни изследвания, технологично развитие и дейности за обучение;КАТО ИМАТ ПРЕДВИД, че Европейската общност за атомна енергия и Швейцария сключиха споразумение за сътрудничество през 1978 г. в областта на контролирания термоядрен синтез и физиката на плазмата (наричано по-долу "Споразумението за синтез");КАТО ИМАТ ПРЕДВИД, че на 8 януари 1986 г. страните сключиха рамково споразумение за научно и техническо сътрудничество, което влезе в сила на 17 юли 1987 г. (наричано по-долу "Рамковото споразумение");КАТО ОТЧИТАТ, че в член 6 от Рамковото споразумение се посочва, че сътрудничеството, което е цел на Рамковото споразумение, трябва да се осъществи чрез съответни споразумения;КАТО ИМАТ ПРЕДВИД, че на 25 юни 2007 г. Европейският съюз и Швейцария подписаха споразумение за научно и техническо сътрудничество, което влезе в сила на 28 февруари 2008 г. и се прилага с обратна сила, считано от 1 януари 2007 г.;КАТО ОТЧИТАТ, че член 9, параграф 2 от горепосоченото споразумение предвижда подновяване или предоговаряне на споразумението с оглед участието в нови многогодишни рамкови програми за изследвания и техническо развитие при взаимно изгодни условия;КАТО ИМАТ ПРЕДВИД, че Рамковата програма на Европейската общност за атомна енергия (Евратом) за ядрени изследвания и обучение (2012—2013 г.), която също така допринася за създаването на Европейското научноизследователско пространство, бе приета с Решение 2012/93/Евратом на Съвета [1], Регламент (Евратом) No 139/2012 [2] и решения 2012/94/Евратом [3] и 2012/95/Евратом [4] на Съвета (наричана по-долу "Рамкова програма на Евратом 2012—2013 г.");КАТО ИМАТ ПРЕДВИД, че съгласно разпоредбите на Договора за създаване на Европейската общност за атомна енергия настоящото споразумение, както и всякакви действия, осъществени съгласно него, по никакъв начин не засягат правомощията, дадени на държавите членки да предприемат двустранни действия с Швейцария в областта на науката, техниката, изследователската и развойната дейност, както и да сключват по целесъобразност споразумения с тази цел;КАТО